**Ingress** je exteriérová masívne multiplayerová prieniková hra na štýl rozšírenej reality, prebiehajúca takmer v reálnom čase, vytvorená tímom z Niantic Labs, začínajúcou spoločnosťou pod záštitou Google. V súčasnosti je dostupná pre zariadenia s operačným systémom Android a pre zariadenia s iOS (Apple).

Hrá má pozadie v štýle Science fiction s prvkami otvoreného dotvárania príbehu.

Pointou hry je dostať ľudí von, do prírody, na rôzne zaujímavé verejné miesta (pamiatky, umelecké diela, zaujímavosti, krajinné zvláštnosti, pomníky a pod.). V tomto je hra podobná geocachingu. Tu ale podobnosť končí a nastupuje samotný futuristický príbeh hry.

Príbeh
------

Jedného dňa sa na Zemi začali objavovať záhadné miesta, *Portály*, kde sa vytvára tajomná energia *XM* (e**X**otická h**M**ota).
Tá sa hromadí poväčšinou okolo portálov, ktoré hráči majú obsadzovať. Veľmi hmlisto definovaným pôvodom energie a portálov je popis, že pochádza od mimozemskej civilizácie, ktorá sa v hre popisuje ako *Tvarovači* (Shapers). Autori však nič podrobnejšie k nim neuvádzajú a pre samotný príbeh a hru je bližší popis zbytočný.

Z pohľadu príbehu sa ľudia delia na dve skupiny: *Osvietených* (Enlightened) a *Odporcov* (Resistance). Každý nový hráč si môže podľa ľubovôle zvoliť svoju "stranu".
*Osvietení* veria, že energia a portály sú priateľskou pomocou Tvarovačov, ktorí nám chcú pomôcť v rozvoji, pokroku a povýšiť ľudskú rasu na vyššiu úroveň bytia.
*Odporcovia* naproti tomu zastávajú konzervatívny a skeptický názor, nechcú aby mimozemšťania zasahovali do vývoja ľudstva, pretože hrozí, že nás chcú ovládnuť a zotročiť. Oba názorové tábory sa stretávajú pri boji o ovládnutie portálov.

Spôsob hrania
-------------

Na hru sa používajú *skenery* (typicky mobilné telefóny), pomocou ktorých je hráč prihlásený do databázy hry, mapuje svet hry okolo, hľadá energiu, portály, artefakty do inventára a pod.
Na mape sa objavujú portály (podobajú sa tryskajúcim gejzírom). Energia sa typicky objavuje v tesnom okolí portálov, ale nielen tam. Hráč má za úlohu túto energiu zbierať tým, že sa fyzicky priblíži k miestu jej výskytu (jeho perimeter má priemer cca 40 m). Portály majú tri farby: zelenú, modrú a sivú podľa toho, či sú už obsadené Osvietenými, Odporcami alebo ešte neobsadené. Portály bez rezonátorov sú neobsadené. Na obsadenie je potrebné, aby hráč vypustil na neho aspoň jeden *Rezonátor*. Ak je už portál obsadený, hráč ho musí najprv neutralizovať (zničením protivníkových rezonátorov a módov) pomocou zbrane *XMP Burster* (Puška na pulzy exotickej hmoty).
Portály obsadené jednou stranou sa môžu spájať do triagonálnych polí a svoju energiu a ochranu tak naďalej zvyšovať. Čím je však vzdialenosť portálov navzájom od seba väčšia, tým je potrebné viac energie na ich prepojenie. Kľúč k portálu sa získa pri hacknutí daného portálu.

Popularita
----------

Betaverzia hry bola prvýkrát uvoľnená v obmedzenej verzii 15. novembra 2012. V máji 2013 mala už viac ako pol milióna hráčov a počet rastie geometrickým radom.
Frakcia z Massachusettského technologického inštitútu usporiadala celoškolskú akciu na uctenie pamiatky Seana Colliera, policajta zastreleného v 2013 pri Bostonskom maratóne. Umiestnili svoje dva obsadené portály vedľa seba ako virtuálny pomník na mieste jeho smrti.
1. septembra 2013 sa hráči z Izraela, Cypru, Turecka a Rumunska spojili a vytvorili oblasť, ktorá bola venovaná pamiatke tých, ktorí zomreli pri tragédii Strumy vo februári 1942 (potopenie lode s 800 židovskými utečencami) a obrazec mal tvar virtuálneho pomníka.

Referencie
----------

1. 1 2 3  Brandon Badger reported to AllThingsD that Ingress would release to iOS in 2014
2. ↑  INGRAHAM, Nathan. *Google's 'Ingress' augmented reality game puts Android users into a battle against worldwide mind control* [online]. The Verge, 2012-11-15, [cit. 2013-01-10]. Dostupné online. (po anglicky)
3. ↑   *Ingress* [online]. Niantic Labs, [cit. 2012-11-15]. Dostupné online.
4. ↑   *What is this "Niantic Project"? Posting what I find here.* [online].. Dostupné online.  - An "in universe" web site by the in-game character Henry Richard Loeb aka P. A. Chapeau (a play on the French for "tin foil hat") - on hiatus as of October 1, 2013  

 *Niantic Project* [online].. Dostupné online.  - Continuation after October 1, 2013 by a second in-game character with two pseudonyms: first "X" and later "Verity Seke"
5. ↑   *Ingress Lore* [online].. Dostupné online.
6. ↑   *Faction Choice* [online]. [Cit. 2012-12-07]. Dostupné online.
7. ↑  Tracey Lien. *Google launches Ingress, a mobile alternate reality game set in the real world* [online]. 15 November 2012. Dostupné online.
8. ↑  Elisabeth Cardy. *Introducing Ingress: The MMO by Google* [online]. 16 November 2012. Dostupné online.
9. ↑  Alex Dalenberg. *Ingress, Google's underground game, is being played all around you* [online]. May 24, 2013, [cit. 2013-05-25]. Dostupné online.
10. ↑  Scott Kirsner. In Google's Ingress augmented reality game, a ceasefire at MIT and a memorial to slain officer Sean Collier. *Boston Globe*, April 24, 2013. Dostupné online [cit. 2013-06-02].
11. ↑  . Dostupné online.

*Tento článok je čiastočný alebo úplný preklad článku Ingress (game) na anglickej Wikipédii.*

Externé odkazy
--------------

* Oficiálna stránka hry
* Storyboards from the "Niantic Escape" episode of the backstory
* Recenzia v USA Today
* Recenzia vo Washington Post